ming030890/wiki-yue-high-quality huggingface dataset:
這個世代

這個世代係一個政治派系，大部分成員都屬於民進黨，但亦有啲黨外友好喺呢個派系入面。
表慧美

表慧美，係大韓民國嘅一個女藝人同埋歌手。
表格

表格，簡稱表，係種資料表達方式，由行同棟交錯嘅格仔組成。
表意文字描述字元

表意文字描述字元（英文：Ideographic Description Character，IDC）係萬國碼區段，收錄用來描述中日韓字元集嘅形意符號，屬萬國碼自第三點〇版對漢字嘅支援。
目前大部份編碼包含萬國碼，處理漢字編碼時大致先搜集漢字，幫每隻字編碼。但漢字數量龐大，字集往往唔完整；再加上漢字本身係開放組合，漢字用者好可能自造新字，無可能有字集可搜集晒全部漢字，所以用呢啲字元描述某「字」點用簡單啲嘅部件組合出來。

表
另有收錄U+303E 〾 ideographic variation indicator表意文字指示符，以表示形似但唔一樣嘅字。

表意文字描述序列
表意文字描述序列（英文：Ideographic Description Sequence，IDS）係萬國碼標準定義嘅漢字結構描述語法，描述序列由描述字元同兩粒或以上特定字元（主要係漢字）組合而成，表示漢字嘅抽象結構。
萬國碼定義唨12種組合字元：
IDS嘅運算方式係前綴表示法，運算子寫先，對應數量嘅運算元寫後。呢種方式唔使用括號等字元輔助就可無歧義表示運算順序。
萬國碼標準噉定義表意文字描述序列：
IDS := 漢字 | 部首 | 中日韓筆畫 | 私人造字區 | U+FF1F | IDS二元運算子 IDS IDS | IDS三元運算子 IDS IDS IDS
IDS二元運算子 := U+2FF0 | U+2FF1 | U+2FF4 | U+2FF5 | U+2FF6 | U+2FF7 | U+2FF8 | U+2FF9 | U+2FFA | U+2FFB
IDS三元運算子 := U+2FF2 | U+2FF3
合規範IDS必須由漢字、中日韓部首字元、中日韓筆畫字元（U+31C0至U+31EF）、私人造字、全形問號字元（U+FF1F），以IDC連接而成。
表格文件

表格文件，簡稱表，係種文件，上面已經預先寫咗一啲內容（多數係問題），再畀人補充資料上去。常見嘅表格文件包括申請表格（簡稱申請表）。
表演

表演（英文：Performance）係上演或者係呈現戲劇、音樂會同埋其他娛樂形式嘅行為。響表演藝術入面，表演通常包括一個表演者或者一組表演者同觀眾展示一個或多個藝術品。因此佢哋上台演出之前，需要經過多次綵排熟悉節目內容。
表演藝術

演藝，或者叫表演藝術，係藝術嘅表現形式，可以由話劇、音樂、舞蹈、歌劇、音樂劇、魔術、雜技、Cosplay等形式表現出嚟。通常用兩種方式演繹，一種係唔出聲，凈係用肢體動作表達要表演嘅故仔；另一種係加埋說話、唱歌、笑話或者詩詞喺表演裏頭。
表演藝術同視覺藝術唔同，視覺藝術係指本質上用作品來呈現藝術，而作品係將視覺目的當成創作重點，例如繪畫、攝影、版畫同電影等，有關三維立體空間物件嘅作品，例如雕塑同建築就叫造型藝術。而表演藝術係用表演嘅人（表演者）嚟呈現藝術。呢個係表演藝術嘅特點，表演嘅人有演員、舞蹈員、音樂家、歌手、魔術師等。表演藝術亦都要同其他相關領域嘅工作者合作，例如曲詞創作者、劇場技術、編劇等。
表演藝術入邊有一種稱為行為藝術嘅項目，佢強調行為藝術者同觀眾交流。
戲劇、音樂、舞蹈同其他表演喺世界上每個文化都存在。音樂同舞蹈可以追溯到史前時期，雜技技巧亦可以追溯到古埃及時期。

西方表演藝術
歐洲嘅表演藝術可以追溯到西元前六世紀嘅希臘古典時代，例如劇作家索福克勒斯等創作嘅希臘悲劇。喺希臘化時代，喜劇亦都開始廣為流傳。之後到咗歐洲黑暗時代，表演藝術局限喺宗教劇，後嚟文藝復興嗰陣強調人文主義思想，喺音樂、舞蹈、歌劇都有好多作品。十八世紀，隨住莫扎特嘅《費加洛嘅婚禮》等喜歌劇，大眾開始接觸歌劇。十九世紀，美國嘅非裔藝術家開始發展爵士樂同藍調。現代舞喺二十世紀初開始受到注意。

華夏表演藝術
華夏文化中最早有文字記載嘅表演藝術喺商朝，以甲骨記錄有薩滿人跳舞。

跳舞
紐約市唐人街有好多粵籍華僑，佢哋過年會喺度舞南獅。
内文：跳舞
跳舞係演藝一種，定義上係要跳舞嘅人用自己嘅身體（尤其係四肢）作出一連串有節奏嘅郁動。喺絕大多數嘅現存舞種當中，跳舞用嘅節奏傳統上會係由音樂產生嘅。
啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅。
除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好。
表現型

表現型（phenotype）喺遺傳學上係指一隻生物嘅外顯特徵，包括隻生物嘅結構同行為等。表現型反映咗隻生物嘅遺傳組成同佢受到乜嘢後天因素影響。
表現主義

表現主義（粵拼：biu2 jin6 zyu2 ji3；英文：expressionism）係廿世紀初起源於德國嘅一場現代主義藝術運動。表現主義嘅核心諗頭係強調以主觀嘅角度描繪世界，而唔追求客觀噉描繪世界，所以好多時會用極端嘅情感表現，務求令讀者或者觀眾喺情緒上受到件作品感染，好似係表現主義嘅畫噉，就具有以下嘅特徵：
會扭曲現實，畫起嘢上嚟唔追求要畫作似實物－呢點同（好多時重視盡可能噉畫得似實物）嘅傳統歐洲畫藝成強烈對比；
喺用色上大膽，一幅畫作裏面有對比好強好刺眼嘅多種顏色；
將物件嘅某啲特徵誇大，追求加強情緒效果。
以挪威畫家孟克（挪威文：Edvard Munch）喺 1893 年畫嘅作品《吶喊》（德文：Der Schrei der Natur，意思係「大自然嘅吶喊」）為例。吶喊廣泛噉俾人認為係表現主義嘅代表作之一，幅畫用咗極度扭曲嘅線條，色彩上好唔似自然景物，而且幅畫嘅主角特徵誇大（身體有誇張、唔真實嘅扭曲），令成幅畫帶有好強烈嘅焦慮恐慌情緒。
表現主義喺一戰前崛起（不過亦有學者指出，德文地區嘅藝術早喺中世紀經已有表現主義嘅特徵）。話咁快就喺以柏林做中心嘅德國－以至成個日耳曼歐洲（包括挪威、瑞典、同奧地利等地區）－大受歡迎。打後，表現主義仲擴展咗去畫同詩以外嘅藝術型式當中，例子有表現主義建築（expressionist architecture）。
資興

資興係中國湖南郴州一個縣級市，總面積2747平方公里，人口33.7萬。
資產抵押證券

資產抵押證券（英文：asset-backed security，ABS）係證券嘅一種，指個證券嘅價值當中有一部份係嚟自某柞特定嘅資產嘅。
資產負債表

資產負債表係財務報表嘅一種，用嚟報告一間企業或者機構喺某一日嘅財務狀況。

目的
資產負債表報告一間企業喺特定時間點嘅資產、負債同股東權益，並且為計算回報率同評估資本結構提供基礎數字，係一份提供企業擁有嘅資產同欠債嘅一覽表，亦同時提供股東所佔嘅權益。

組成
資產負債表主要分為三部分：資產、負債同股東權益。根據會計學嘅原則：
資產總額 = 負債總額 + 股東權益
資產可以根據流動性分為：
非流動資產：預計使用年期多過一年嘅，例如係固定資產、專利權等等
流動資產：預計將喺一年內變回現金或者使用，例如係應收帳款、存貨等等
亦可以分為：
有形資產，例如係固定資產同現金
無形資產，例如係智識產權同土地使用權
負債亦根據流動性分為：
非流動負債：預計還款期多過一年，例如係長期銀行貸款、債券等等
負債資產：預計將要喺一年內支付嘅欠款，例如係應付貨款、應付薪金等等
股東權益有兩部份，股本同儲備。儲備又有兩大類：
可分配儲備，如累計溢利、股份溢價
不可分配儲備，例如物業重估儲備、資本贖回儲備等等

比率分析
利用資產負債表上嘅資料，加埋其他財務報表，讀者可以做比例分析，嚟評估企業嘅表現，或者比較唔同企業之間嘅表現，從而作出投資決定。以下係部分常用嘅比例分析。
營運資金：流動資產 - 流動負債
淨利率：流動資產 ÷ 流動負債（倍）
速動比率：（流動資產 - 存貨 - 預付款項）÷ 流動負債
產權比率：（總負債 – 股東權益）x 100%
資訊冗餘

資訊冗餘（粵拼：zi1 seon3 jung2 jyu4；英文：information redundancy）喺資訊理論大致可以理解為「傳送呢拃數據嗰陣，嘥咗幾多空間」。
資產翻轉

資產翻轉（asset flip）指完全唔創造自己嘅遊戲資產，淨係用其他人整同用過嘅資產嚟整一隻遊戲。會用資產翻轉整嘅遊戲多數都係低成本製作，而有唔少人都指出因為噉，用資產翻轉整嘅遊戲絕大多數都係冇原創性又質素低劣嘅。
資產重估

資產重估（英文：asset revaluation）喺企業財務管理入面嘅一個重要步驟。佢係一個透過重新評估公司資產嘅價值嘅過程，反映出佢哋而家嘅市場價值。重估可以喺資產價值有大幅變動嘅情況下進行，例如市場價格上升或者下降，或者當資產嘅使用方式有所改變。
首先，資產重估有助於確定公司真實嘅資產淨值（NAV）。重估可以幫助企業準確地度量佢哋嘅資產價值，對於準確評估企業嘅財務狀況非常重要。透過將資產價值更新到而家嘅市場價格，企業可以更加清楚地了解佢哋嘅真實價值，從而做出更明智嘅財務決策。
其次，資產重估仲可以改善企業嘅財務報表準確性。財務報表係企業對外公開佢哋嘅財務狀況嘅重要工具，而資產價值嘅準確反映就係確保報表準確性嘅關鍵因素之一。透過定期進行資產重估，企業可以確保報表度上嘅資產價值同實際情況相符，提高報表嘅可靠性同埋可比性。
另外，資產重估都會影響企業嘅財務績效評估。如果資產價值被低估咗，企業嘅資產回報率（ROA）可能會被低估，進而影響對企業績效嘅評估。透過資產重估，企業可以確保正確評估佢哋嘅資產價值，從而更準確地評估企業嘅財務績效。
最後，資產重估仲可以應對會計原則嘅變化。會計準則同埋政策可能會隨著時間而變化，呢個可能導致資產價值嘅變動。喺呢種情況下，資產重估可以幫助企業遵守最新嘅會計原則，確保報表嘅合規性。
資產階級

資產階級係馬克思主義入面對資本主義社會入面比較有錢嘅階級，控制住生產嘅資源同工具，同無產階級相對。
資訊不對稱

資訊不對稱（information asymmetry）係經濟學上嘅現象。指個市場裏面某啲人手上嘅資訊明顯豐富過其他人手上嘅，例如喺一個股票市場入面，如果某個賣家知嘅資訊多過某啲買家，佢就可能會為咗自己嘅利益而呃啲買家買佢手上一隻佢知會跌嘅股票。呢種情況會搞到啲買家本嚟可以投資落去有建設性嘅嘢度嘅錢冇咗，造成市場達唔到最高嘅效率。
袁寶華

袁寶華（粵拼：jyun4 bou2 waa4；簡化字：袁宝华；1916年1月13號—2019年5月9號）係中國經濟官員同行政官員。佢係中國經濟工業部長、資料部長、地產規劃委員會執行副主任同國家經濟委員會主任。從1985年到1991年，佢做過中國人民解放運動嘅代表。佢識得中華人民共和國企業家朱鎔基。
袁庚

袁庚，GBS（粵拼：jyun4 gang1；1917年4月23號—2016年1月31號），曾用名歐陽汝山（au1 joeng4 jyu4 saan1）同歐陽珊（au1 joeng4 saan1），係前招商銀行董事長兼中華人民共和國改革開放嘅緊要探索者，廣東省寶安縣大鵬鎮（今日嘅廣東省深圳市龍崗區）客家人。從1939年3月加入中國共產黨之後，做過東江縱隊聯絡處處長、東江縱隊港九大隊上校、三野二縱隊四師參謀處副處長、兩廣縱隊炮兵團團長、中共駐香港辦事處主任、胡志明顧問、香港招商局常務副董、蛇口工業區黨委書記。重參加過黃譚戰鬥、南麻臨朐戰役、昌濰戰役同濟南戰役。
中華人民共和國成立之後，先後做過中國駐印尼總領事館領事、招商局集團原常務副董事長、招商局蛇口工業區和招商銀行、平安保險等企業創始人。1981年春喺深圳蛇口開工廠時提過「時間就係金錢」同「效率就係生命」嘅口號。2003年獲香港特別行政區政府頒咗金紫荊星章畀佢。
2016年1月31號凌晨4點，佢喺深圳蛇口因病冇得醫死咗，終年98歲。
袁州區

袁州區係中國江西宜春一個市轄區，總面積2532平方公里，人口96萬。
袁小曼

袁小曼（Bonnie Yuen，1982年7月23號—），原名袁婉雯，係香港亞洲電視前藝員，2008年亞洲小姐競選殿軍。
袁崇煥

袁崇煥（粵拼：jyun4 sung4 wun6；1584年6月6號—1630年9月22號），字元素，號自如，廣東承宣布政使司廣州府東莞縣石碣鎮水南鄉（而家廣東省東莞市）人，大明末期軍事家、政治人同抗清人物。
佢喺1619年中進士，後嚟調入兵部守山海關同遼東，先後創造咗寧遠大捷、寧錦大捷等戰績，重參與關寧錦防線等嘅工程。話就話佢打冧咗後金軍隊，但喺崇禎元年（1628年），由於佢出錯對策而導致己巳之變。最後喺京師（而家北京）判凌遲處死，享年四十七。而家好多地方都有袁崇煥紀念館。

金句俾人剷走
2010年7月被政府勒令剷走嘅袁崇煥金句。
睇埋：廣州撐粵語行動
2010年7月頭，袁崇煥雕像基座一塊刻住「掉哪媽！頂硬上！」嘅袁氏粗口嘅牌俾人鑿走咗，引起廣府地區民眾嘅反感，結果喺2010年7月25號爆發咗廣州撐粵語行動。
郵袋

郵袋係裝郵件嘅袋，通常都係郵差同其他郵政人員用。
郵筒

郵筒係圓筒形嘅郵箱，多見於英國或者前英聯邦地區。有啲地區嘅郵筒係方型嘅。
郵簡

郵簡係一種郵件，性質喺明信片同信之間，既可以好似明信片咁一張紙過，同時可以保持書信內容嘅私隱。郵簡由郵局發行，寄件人寫好內容摺好後就可以寄出。因為郵簡好多時都係寄出國，郵局好多時會參考空郵信封規格設計郵簡，呢類郵簡叫航空郵簡。
郵貯銀行

郵貯銀行，又叫日本郵政銀行，係日本郵政旗下嘅銀行，2006年由日本郵政分拆出嚟。
郵票

郵票，舊稱士擔（來自英文 Stamp），係張畀錢換郵政服務嘅憑證。由郵政總局出版，貼嚮信封或郵包上面，表示郵件郵費已經畀咗幾多錢。為咗防偽，郵票設計會用唔少功夫兼加上宣傳某啲意義，比如紀念獨立日、100周年慶典咁。因此郵票反映歷史時刻，成為集郵愛好者嘅收藏品。
郵票一般係方形，但係1963年湯加發行咗世界上第一枚圓形郵票，之後又發行咗好多其它形狀嘅，亦發行過鋁製郵票。
郵票簿

郵票簿，簿一本，專收郵票，集郵常用。可以收藏，又有得展示。有自製，有成品，有當成文具咁買。自一八四〇年有郵票，集郵一早就有，但要放入簿，至早一八六二年代至有。有啲好似活頁簿咁，自行聯埋集成一冊。又有啲專用簿，固定版數成冊。簿一版，有啲貼上去，黐死咗。亦有啲入套，透明玻璃紙，半透明米紙，方便拎返出來，或者交換。
郵票點排，就睇個人喜好。有按地方排，有按種類排，有按形狀排，有按年份排，各適其適。有時會寫上附註，甚至畫埋地圖。
郵票會記述當時當地風物，郵票簿收集排列，亦可反映當時文化同自然。
郵資印

郵資印係由郵資蓋印機給出嚟嘅印，效力等同郵票，代表已經畀咗郵費。
郵箱

郵箱，係個收信嘅箱，四四方方，多數擺響條街道，畀人寄信，郵差會定期收信。
這個殺手不太冷

《這個殺手不太冷》（法文：Léon，英文：Léon: The Professional，粵文意思：呢個殺手唔係好凍），係1994年法國電影，由尚連奴、加利奧文、妮妲莉寶雯主演，洛比桑執導。
這群人TGOP

這群人TGOP（英語：This Group Of People，粵文直譯意思：呢班人），係由一班來自台灣專業戲劇科班畢業學生所組成嘅網絡娛樂自媒體團隊。官方頻道喺2017年9月15號訂閱人數突破200萬，成為台灣第一個破200萬嘅頻道，官方頻道喺2019年8月15號突破300萬訂閱。截至2021年9月1號，喺YouTube上係台灣最高訂閱人數嘅自媒體團隊。
這個冬天不太冷 (節目)

《這個冬天不太冷》（粵文意思：呢個冬天唔太凍；英文：Anchors With Passport (Sr. 3)）係香港電視廣播有限公司嘅遊埠節目，介紹美國阿拉斯加。全個節目總共5集，由鄭俊弘、何雁詩、譚嘉儀做主持，喺2017年2月13號到17號香港時間禮拜一到五22:30－23:00喺翡翠台播，亦喺MyTV有網上節目重溫。
這麼遠，那麼近

《這麼遠，那麼近》（英文：As Far As You Reach，粵文意思：咁遠，咁近）係香港電視廣播有限公司新聞及資訊部製作嘅資訊節目，主要深入介紹世界交通最差城市嘅交通情況，由方東昇、黃曉瑩、黃靖婷、李曉欣主持。
無綫新聞台版由2020年5月4號到7月10號逢禮拜一到五特定時段喺無綫新聞台播，每集約莫2分鐘，總共50集。翡翠台版由2020年8月31號到9月11號逢禮拜一到五22:30-23:00喺翡翠台播，每集30分鐘（連廣告），總共10集。
通俗拉丁話

通俗拉丁話（英文：Vulgar Latin）係指拉丁文喺民間嘅變體，最後演變成法國話同葡萄牙話等。
這是我家

《這是我家》係首粵語歌，係1986年英女皇訪港青年精英大滙演嘅主題曲，由顧嘉煇編曲、黃霑填詞。
這裡風好大我好害怕

這裡風好大我好害怕（粵文：呢度風好大我好驚）係一張網絡迷因圖，喺中國大陸同台灣，呢張圖經常被用來形容學生喺學期尾溫書或者研究生面對太太工作量嘅心情。
西村拓真

西村拓真（1996年10月22號—）係日本足球員，司職前鋒，效力仙台七夕。
西村昭宏

西村昭宏（1958年8月8號—）係日本足球員，司職中場，曾經喺1980～1988年間爲日本足球代表隊出場49次，入咗2球。
西村站

西村站 (廣州地鐵)：廣州地鐵5號綫同8號綫嘅轉車車站。
西村站 (滬昆鐵路)：滬昆鐵路嘅車站。
廣州西站：之前嗌過「西村站」。
西村堂

西村堂（粵拼：sai1 cyun1 tong4）係中國廣東廣州嘅基督教堂，1930年起好，位置喺荔灣區西村西增路62號。

史
間嘢之前係1922年，美國公理會傳教士——伍賴信以個人身份創辦嘅教堂。1960年實行教堂聯合參拜時，雖然西村堂啲信徒併入咗光孝堂，但建築重保留咗落嚟。文革期間，教堂間屋租咗畀廣東飲料廠直到1990年代尾撤出，間嘢亦轉型成養老院。2011年12月被公佈列入荔灣區登記保護文物。

現狀
而家呢間嘢做咗裕升養老院，除咗喺嗰度幫襯啲老坑之外，其他大多數時間都唔對外。

風格
建築風格屬中西合璧，紅磚牆綠琉璃頂。
西村壽一

西村壽一 ，係日本嘅一個男配音員。

配音作品一覽
呢個表唔完整，歡迎加料。
西村朋紘

西村朋紘（粵拼：sai1 cyun1 pang4 wang4），係日本嘅一個男藝人同埋演員。
西村知道

西村知道 ，係日本嘅一個男配音員。

配音作品一覽
呢個表唔完整，歡迎加料。
西村弘司

西村弘司（1984年7月7號—）係日本足球員，司職守門員，效力過京都不死鳥，及名古屋鯨魚。
西村洋平

西村洋平（1993年6月1號—）係日本足球員，司職後衞，效力藤枝MYFC。
賴凱靖

賴凱靖（英文：Rachel Lai Hoi Ching，1995年8月4號—）係新聞從業員。2017年9月加入無綫電視，曾經係無綫新聞台高級主播。2021年9月離開無綫電視。

簡歷
賴凱靖以前讀德望學校（2007年到2013年），喺香港城市大學修讀媒體與傳播系文學士（媒體與傳播），2017年以一級榮譽畢業，同年9月加入無綫電視。2021年9月6號朝早，喺Instagram話正式離開做咗4年嘅無綫電視。
賴冠霖

賴冠霖，係大韓民國嘅一個臺灣籍男藝人同埋歌手。
賴嘉賢

賴嘉賢（Carrie Lai，1992年10月30號—）係香港女模特兒同歌手，亦係一位SSI國際酒匠同唎酒師。

簡歷
賴嘉賢因為識得流利日文，所以佢嘅模特兒形象都用「日系」做賣點。2019年佢更喺日本推出日文歌《Hydr8》。
賴嘉賢曾經同藝人吳保錡拍拖。2021年1月，吳保錡被傳媒揭發同藝人張沛樂拍拖，跟住被揭發吳保錡根本無同「正印」賴嘉賢分手，引起廣泛迴響，事後賴嘉賢話唔會原諒吳保錡。
同年，佢做咗第六代「邦民女」嘅其中一位候選人。
賴子文

賴子文，香港親中派教育界人士。

教育界經歷
佢曾經喺長洲國民學校擔任校長十五年，之後因應興德學校管治問題，佢就去接手爛攤子。

政治立場
佢係香港親中派人士，曾經喺2015年1月去信立法會就行政長官普選辦法發表意見，支持北京未經諮詢或香港人同意，強行訂立大幅度限制候選人資格嘅831決定。佢又主張香港要以國民教育培養下一代嘅愛國情懷。
賴啟卓

賴啟卓（1977年7月5號—，綽號「大卓」）係香港嘅足球員，打中場或者後衛，家下效力東方足球隊。
賴子堅

賴子堅，JP（英文：Derek Lai Chi-kin），香港政府首長級公務員，職級係首長級丙級政務官，現任北區民政事務專員。賴子堅喺香港大學英文系畢業之後，喺2004年加入香港政府做政務主任，之後輾轉喺政府總部多個唔同決策局效力。佢喺2010年代曾經任職財經事務及庫務局，做過兩任局長陳家強同劉怡翔嘅政務助理，之後亦曾經抽調做撰寫財政預算案演講詞嘅首席助理秘書長。佢喺2020年代初調到教育局做首席助理秘書長，負責香港高等教育嘅政策。港府喺2023年委任佢做北區民政事務專員同官守太平紳士，喺7月31日起生效。
袁思行

袁思行（英文：Cheryl Yuen Sze Hang，1997年11月25號—）係香港嘅新聞從業員同前游泳運動員，曾經係無綫新聞台主播。2022年2月尾宣佈離開無綫電視。

簡歷
袁思行2010年響德望學校小學部畢業，2016年響拔萃女書院畢業，同年入讀香港大學新聞系。袁思行讀書嗰陣係游水健將，擅長游蛙式，參加過2013年到2015年嘅中學校際游泳比賽，同埋2011年同2015年嘅全港運動會游泳比賽。
袁思行響2019年暑假響無綫電視做實習記者，同年12月尾響無綫新聞台做兼職主播。2020年6月大學畢業後，佢做咗無綫新聞台全職主播。
袁思行而家主要主持無綫新聞台深宵新聞報道同無綫財經·資訊台嘅《無綫財經快訊》，2020年8月開始間中主持無綫新聞台日間新聞報道同埋《時事通識》，8月2號號主持無綫新聞台嘅《天氣報告》，8月30號開始主持無綫新聞台嘅《星期日香港早晨》，10月1號開始主持《手語新聞報道》。2022年2月24日喺佢IG宣布離開無綫電視。同年3月底正式過檔有線新聞，現時為有線新聞首席主播，現時主要在HOY tv77台及HOY tv78台新聞時段重點時段播報新聞。
袁惟仁

袁惟仁（粵拼：jyun4 wai4 jan4；1968年6月24號—），係臺灣男歌手、填詞人、作曲人。
袁文傑

袁文傑（粵拼：jyun4 man4 git6，英文：Andrew Yuen Man Kit，1969年1月28號—），真名袁盛傑，係香港男藝人。
袁文傑1990年出道，讀第四期無綫電視藝員訓練班，1991年轉行做模特兒，1995年加入亞洲電視，2012年走人，2016年做返無綫電視合約藝員。2017年佢憑演出《不懂撒嬌的女人》而走紅，觀眾都用佢喺劇入面嘅稱呼叫佢做「游生」。

演出
呢個表唔完整，歡迎加料。
袁弘

袁弘（粵拼：jyun4 wang4；簡化字：袁弘；英文：Justin Yuan；1982年8月23號—），中國男演員，喺湖北武漢出世，喺上海戲劇學院畢業。

簡歷
袁弘喺上海戲劇學院2001級表演系本科班畢業，同演員胡歌、韓雪係同班同學。2005年袁弘喺央視清裝大戲《上書房》入面出演男主角四阿哥弘曆，之後喺《少年楊家將》入面出演耶律斜。2008年喺《射鵰英雄傳》入面出演楊康，呢個版本對楊康呢個角色有好大功夫改編，突出咗心理變化嘅描寫，將佢塑造成一個有血有肉嘅立體形象，被評做「最複雜嘅楊康」。
袁弘嘅古裝造型英氣逼人，高大俊朗又不失書卷氣，每個角色都令人留低深刻印象。由出道到依家，佢都不驕不躁咁完成每部作品，係觀眾心中嘅優質偶像，亦係好多製作人同導演眼入面嘅80後最具潛質男演員。2011年袁弘喺《步步驚心》入面飾演重情重義嘅十三阿哥胤祥，被大眾認可，而入當紅小生嘅行列。
2013年8月《巾幗大將軍》上星播出，袁弘所飾演嘅酸儒書生－趙宇，突破以往楊康、十三爺嘅形象，佢被人認可。
2013年，袁弘接演網絡人氣小說《華胥引》入面嘅沈岸同《秀麗江山之長歌行》入面嘅劉秀。2013年喺《少年神探狄仁傑》入面演李治，套片喺2014年6月播出。2015年《平凡的世界》飾演孫少平。
袁志偉

袁志偉，SBS，JP（英文：Keith Yuen Chi Wai，1956年5月24號—），外號花蟹、袁花，係香港新聞工作者，做過無綫電視新聞主播同記者，依家係無綫電視助理總經理（新聞及資訊）。
袁志偉喺2024年頭獲無綫電視內部頒授「萬千光輝榮譽大獎」。
路易斯·沙利文

路易斯·沙利文（Louis Sullivan，1856年9月3號—1924年4月14號）係 19 世紀尾嘅一位美國建築師。
路易斯埃切韋裡

路易斯·埃切韋裡·亞發拉斯 （西班牙文：Luis Echeverría Álvarez，1922年1月17號—2022年7月8號）係墨西哥律師同政治人，喺1970年至1976年間出任第五十任墨西哥總統，任內同中國建交。
路易斯·埃切韋裡·亞發拉斯2004年被刑事檢控，係當地首個國家元首被刑事檢控。控罪指佢1968年擔任內政部長，喺墨西哥城舉辦奧運前，下令軍方開槍鎮壓學生示威，軍方報告更披露當時有最少360名狙擊手部署喺示威現場附近建築物。當時官方指只有30人死傷，但係外界相信死亡人數可能超過300人。1971年另一場學生示威，當局開槍鎮壓。2006年，法庭下令路易斯·埃切韋裡·亞發拉斯要喺屋企被軟禁。到2009年，法庭先至裁定軍方嘅鎮壓行動唔算係大屠殺。
路易斯·巴爾圖

路易斯·巴爾圖（法文：Louis Barthou，1862年8月25號—1934年10月9號），係法國嘅政治人、外交官。1913年3月去到12月做總理。1934年10月喺外交部長任內，佢同埋來訪嘅亞歷山大一世俾暗殺死咗。
路易斯·布魯斯

呢篇文 嘅標題——《路易斯·布魯斯》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
路易斯·布魯斯（英文：Louis Eugene Brus，1943年8月10號—）係美國化學家，喺2023年攞到諾貝爾化學獎。
路易斯·施邁瑟

路易斯·施邁瑟（德文：Louis Schmeisser，1848年2月5號—1917年3月23號）係出名嘅歐洲武器設計師。佢同貝格曼MP18衝鋒槍嘅發展生產有關，嗰隻衝鋒槍首先由德軍喺第一次世界大戰期間用。佢個仔胡戈施邁瑟都係出名嘅步兵武器設計師。
路易斯·卡雷羅·布蘭科

路易斯·卡雷羅·布蘭科（西班牙文：Luis Carrero Blanco，1904年3月4號—1973年12月20號），係西班牙嘅政治人同海軍上將。喺西班牙內戰期間跟隨佛朗哥打贏咗仗，之後加入佛朗哥政府做部長、副首相。佛朗哥喺1973年6月指定佢接班做首相，同年12月俾ETA恐怖組織暗殺死咗。
路易斯·德布羅意

路易斯·德布羅意（Louis de Broglie，1892年8月15號—1987年3月19號）係廿世紀初一個法國物理學家，為量子力學作出咗重大貢獻，喺1929年獲得諾貝爾物理學獎。
趙鳳儀

趙鳳儀，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
趙飛燕

趙飛燕係西漢漢成帝嘅第二任皇后。
趙飛燕出嗮名係個生得好靚嘅才女，能歌善舞，受到漢成帝寵幸成廿年咁耐。
成語燕瘦環肥講嘅就係趙飛燕同楊玉環。
趙頌茹

趙頌茹（Chiu Chung Yu，1982年7月24號—），又名趙梓淇，又叫阿Yu，係香港模特兒，亦做過歌手，有「翻版鄭秀文」嘅名。佢前夫係周永恒，因為前夫有婚外情（第三者係劉依靜）而離婚，復出幕前。

演出
呢個表唔完整，歡迎加料。
趙靈兒

趙靈兒係大宇資訊RPG遊戲《仙劍奇俠傳》嘅主角。
喺遊戲入面，佢係水月宮靈月宮主嘅徒弟，女媧族後裔，白苗族大祭司林青兒同埋黑苗族南紹國王巫王個女，李逍遙嘅老婆，《仙劍奇俠傳二》主角李憶如嘅阿媽，《仙劍奇俠傳三》林業平（徐長卿前世）同紫萱嘅孫女。

影視作品
2005年電視劇《仙劍奇俠傳》，由劉亦菲飾演。
2015年網路劇《仙劍客棧》，由孫雪寧飾演。
2015年舞台劇《仙劍奇俠傳》，由屠畫飾演。
趙頊

宋神宗趙頊（1048年—1085年），原名趙仲鍼，係北宋第六位皇帝。
宋神宗係一個處事比較積極嘅皇帝，因為佢一登基就任命王安石做宰相，推行王安石變法。喺佢同王安石主持底下，大量借錢政策陸續推行，好似均輸法、青苗法、農田水利法、免役法、市易法、方田均稅法等等。推行之後一時間利弊互見，立即引起爭論。好似一啲大臣例如司馬光、歐陽修等等，都開始同王安石不和。而喺後宮，亦都出現迴響，宣仁皇后（高太后）更加對神宗講：「安石亂天下！」。
當時西夏正值內亂，宋神宗想即刻消滅西夏，之但係打咗好耐，最後都只係佔領到四座堡壘。神宗越嚟越心煩，最後喺1085年駕崩，傳位畀個仔宋哲宗，死後追加謚號叫做紹天法古運德建功英文烈武欽仁聖孝皇帝，葬喺永裕陵。
趙顯臻

趙顯臻（英文：Chiu Hin Chun，1994年8月20號—）係香港男子賽艇手。
佢喺2016年夏季奧林匹克運動會代表香港參加男子輕量級雙人雙槳，2024年夏季奧林匹克運動會再代表香港參加男子單人雙槳。
趙青

趙青，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
郭羨妮

郭羨妮（Sonija Kwok，1974年7月22號—）係香港無綫電視藝人，喺香港出世，係中英混血兒。中學就讀嘉諾撒聖瑪利書院，西門菲莎大學畢業，主修工商管理同心理學。參選香港小姐前係國泰航空空中小姐。
佢喺1999年參選香港小姐，以大熱姿態攞到冠軍、「最上鏡小姐」、「國際親善小姐」同埋「千禧才智小姐」獎。2000年佢代表香港參選國際華裔小姐競選，以大熱姿態攞到冠軍，係繼1988年度香港代表李嘉欣贏到國際中華小姐競選冠軍後，第一個香港代表奪冠。從2000年到而家，暫時冇香港代表勝出國際華裔小姐競選。其後佢又代表香港參選環球小姐競選，係目前為止最後一位香港代表參選，最終落選。佢之後同無綫電視簽約而晉身娛樂圈。

屋企
郭羨妮老公係中國大陸動作指導朱少杰，2011年10月1號結婚，之後佢喺2012年5月22號生咗個女叫朱家愛（Kylie）。
郭耀偉

郭耀偉，香港親中陣營政治人、退休警務人員，香港警察書畫學會顧問、黃大仙中分區委員會主席。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
郭耀明

郭耀明（英文：Mark Kwok Yiu Ming，1963年10月28號—），原名郭紹培，係香港男演員，1984年出道，佢喺早年拍攝過唔少亞洲電視同埋無綫電視劇集，1995年轉投無綫電視，2007年息影。
郭立文

郭立文（英文：Kevin Kwok，1970年8月4號—）係香港男配音員。
郭美江

郭美江（1953年6月4號—2020年8月4號）係基督教靈恩派牧師，喺美國洛杉磯中華歸主神學院做過道學碩士，佢擔任過美國加州愛修園嘅禱告事工部主任。經常被邀至世界各地主領內喺醫治、釋放禱告嘅專題講座特會。
郭美江於2013年12月喺台北純福音教會講道嘅傳道影片開始喺網路上傳布，其中主要包括於當年10月20號拍攝嘅一段同性戀影片之中，先問信眾有無接觸過東方閃電，現場無信眾舉手，佢隨即表示喺世界各地都有好多教會被擄去，接著開始要求信眾唔好去接觸同性戀嘅朋友，因為同性戀係一種「網羅」或「巫術嘅權勢」，屬於一種「撒旦嘅詭計」，會導致「靈魂嘅轉移」。其中並提到：有個國立大學自系主任以下都係同性戀，同學為咗成績，後嚟整個科系裏面都係同性戀，某位教友考上後，面臨要唔要跟著「陷入去」或離開該系嘅抉擇。另外佢提到有基督教長老個女，因為好友係同性戀而變得精神恍惚，「臉都變咗」，身邊充滿靈嘅「雲霧」，好彩長老有請佢協助破除、醫治。郭美江詢問台下聽眾有無人喺接觸同性戀朋友，表示教友必須同同性戀者保持距離，唔係就會被影響。隨後，郭美江喺台上話「囉聖靈寶劍斷開魂結，斷開鎖鏈，斷開一切嘅牽連」，並同時揮動手臂做出劈砍嘅動作；群眾應該同「阿門」，佢又講「耶穌基督嘅寶血塗抹潔淨，聖靈嘅活水沖洗乾淨」。最後，郭美江話「燒毀同性戀嘅網羅」，之後全場鼓掌。
2020年8月4號，郭美江因乳癌轉肺癌喺桃園市林口長庚醫院離世，終年67歲。
開心告別派對

《開心告別派對》係套美國嘅劇情片電影，喺2003年上畫。
開心廣場

開心廣場（英文：Yuen Long Landmark）係一座喺香港元朗大馬路（青山公路元朗段）123號嘅中型廣場，地下至四樓係鋪頭同埋食肆，五樓以上係寫字樓，總樓面面積70,591平方呎。廣場前身係同樂戲院，所以開心廣場前面條街都叫做同樂街。
開心廣場佔地面積較細，鋪頭亦唔多，因此人流比元朗市中心另外兩大購物商場元朗廣場同千色廣場遜色一尐。
開心香港

開心香港（英文：Happy Hong Kong），係香港政府喺2023年喺香港舉辦嘅大型活動，目的的係為咗增添社會歡樂氣氛，同埋刺激消費同經濟。呢個活動係由財政司司長陳茂波喺《2023-24年度財政預算案》提出，並喺2023年4月24號開記者會公佈細節。
開心無敵獎門人

《開心無敵獎門人》（英文：Super Trio Returns）係香港無綫電視嘅遊戲節目，《獎門人系列》之一，由曾志偉、錢嘉樂、阮兆祥、麥美恩、吳嘉儀、程浩駿、林秀怡、徐文浩做主持（節目入面叫「獎老」），喺2022年7月31號開始香港時間逢禮拜日20:30到21:30喺翡翠台播。另外10月30號嗰集係萬聖節特別版，改叫《嘩鬼無敵獎門人》，唔計入正式集數。

節目調動
2022年9月25號：由於直播《2022香港小姐競選決賽》，所以暫停播映。
2022年10月2號：由於直播《聲夢傳奇2決賽》，所以暫停播映。
開心賓館

《開心賓館》（英文：Fantasy Hotel）係無綫電視時裝電視劇，由陶大宇、黎耀祥、吳美珩、湯盈盈、唐文龍主演，2005年7月首播，一共20集，監製李添勝。
主題曲《再高一線》由唐文龍主唱。
開心華之里

《開心華之里》（英文：Mind Our Own Business）係無綫電視電視劇，由胡楓、譚倩紅、廖啓智、林漪娸、米雪、李子雄、魏駿傑、朱健鈞、關詠荷、夏韶聲、葉蘊儀、麥皓為 、葉振聲、談佩珊、麥家琪、張慧儀、黃澤鋒、林劍峰演出，1993年5月到1994年8月首播，一共325集。
主題曲《歡笑末世紀》由黎明主唱。
開心大綜藝

《開心大綜藝》（英文：Have A Big Laugh）係香港無綫電視嘅現場直播綜藝節目，由阮兆祥、林盛斌、森美、伍詠薇、農夫、陸浩明、馮盈盈、麥美恩、方力申、江美儀、吳若希主持，由2021年4月11號到6月20號逢禮拜日20:30到21:30喺翡翠台播出。當中第2集加長版由20:30到22:45播。特別版《開心大綜藝之暑假玩到盡》喺2021年8月15號開始逢禮拜日20:30到21:30喺翡翠台播出。
呢個節目係曾志偉入主無綫電視之後為咗革新翡翠台黃金時段節目而特別製作嘅大型直播綜藝節目，不過有啲觀眾認為只係將老牌節目《歡樂今宵》重新包裝推出。

節目調動
開心大綜藝
2021年5月23號：由於播《伙記辦大事》大結局，所以停播一次。
2021年6月6號：由於20:35-23:05播《好聲好戲首屆畢業作品：侏羅紀世界》，所以改喺20:30-20:35同23:05-23:15播。而今集內容係同《好聲好戲》嘅畢業生做訪談，節目形式同之前集數完全唔同。
開心大綜藝之暑假玩到盡
2021年8月22號：由於播《We Miss Hong Kong香港小姐競選準決賽》，所以停播一次。
2021年9月12號：由於播《2021香港小姐競選決賽》，所以停播一次。
開心果

開心果（英文：Pistachio）係一種堅果，有豐富嘅維他命A同維他命E。
郭棐

郭棐（1529年—1605年），字篤周，號夢蘭，明朝政治人物。廣東南海人。

生平
嘉靖四十一年（1562年）進士，先擔任戶部主事，後來調到禮部任職，曾疏陳十事，皆見采納。因數忤當權，外調做夔州知府，後來做湖廣道屯田副使、四川提學、廣西右江副使、雲南右布政使等，晚年係光祿寺卿。

貢獻
郭棐非常重視廣東當地嘅方志事業。萬曆五年至萬曆二十七年之間二十幾年，佢寫過廣東修志3種，包括粵大記、廣東通志、嶺海名勝志。
郭棐著有《夢菊全集》、《齊楚滇蜀諸稿》等。佢纂修地方志，注重修志、明是非，所謂「不虛不隱」，發揚史筆直書傳統。
佢喺「志論」度話，「志者郡國是非之權衡也。其所是者，必天下之公非，而不敢誑以為非。有似非而是者，則亦不得羅織而詆以為非也。是故必公是非，不虛不隱。而後可以無愧于月旦之評也。」
郭毅

郭毅（粵拼：gwok3 ngai6，1993年1月29號—）係中華人民共和國嘅一位足球員，呢位球員喺廣西壯族自治區嘅柳州度出世，而家佢效力緊葡萄牙足球甲級聯賽嘅馬列迪穆。

俱樂部嘅生涯
郭毅喺第一次參加踢足球嗰陣就係喺2010年嗰陣，佢加盟咗博維斯塔嘅青年隊之後，重喺2012年初嗰陣入埋一線隊度踢波。而佢第一次出場係喺2012年4月1號對柏多恩斯隊嘅比賽入面。之後佢喺2012年嘅夏天嗰陣轉咗會去葡萄牙超級足球聯賽嘅馬列迪穆足球會預備隊度踢波。佢第一次出場係喺2013年9月18號對陣波圖嘅比賽入面。之後雖然話佢喺2014年1月份俾人租借到湯狄拿度踢波，但佢凈係踢咗1場波就走咗。喺2014年5月12號，湯狄拿足球會官方就公開宣佈郭毅嘅正式加盟。
郭泗濱

郭泗濱，台裔親北京派人士，曾經擔任港澳台灣同鄉會唔同職務。
郭沫若

郭沫若（1892年11月16號—1978年6月12號），字鼎堂，係中國大陸文人、史家、古文字學家、考古學家、社會活動家，四川客家人。
1979年，儒學大師牟宗三寫過郭沫若係四大不要臉（另外三位唔要面嘅文人係馮友蘭、周太初、楊榮國）。
郭沫若寫過：毛主席，您比我的親爺爺還親，仲有響文革嗰陣，寫左好多吹捧毛澤東，四人幫嘅無恥，助紂為虐嘅文章。
郭柏姸

郭柏姸（英文：Kwok Pak Yin Rosita，1997年10月5號—）係香港女藝人，2020年度香港小姐競選季軍，參選前係香港大學食物安全管理系碩士學生，而家係無綫電視經理人合約藝員。
郭柏威

郭柏威，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
郭正旭

郭正旭，係大韓民國嘅一個男藝人同埋演員。
開門五件事

開門五件事（日文：さしすせそ(sashisuseso) ）係指日本菜入邊成日用嘅五種調味料：砂糖、食鹽、醋、豉油、味噌（即麵豉）。日文夾埋一齊叫「さしすせそ」，係日文五十音入面 S 音字頭完整一行嘅五個假名。呢五個假名咁啱係呢五種調味料各攞一個字母，而次序又同五種調味料落鑊通常用嘅次序一樣。

調味料
煮嘢食，尤其係日本菜，通常都會用到呢五種醬料。五種醬料喺日文裡面嘅發音各攞一個字母，加埋啱啱係五十音表入邊嘅完整一行「さしすせそ」，而呢個次序咁啱又同煮一碟餸嘅時候，五種調味料落鑊嘅次序相同。
「醬油」現代日文發音係「shōyu」，擺咗落「se」嗰格其實係考古音錯配嘅結果。「醬油」嘅日文漢字發音同「正油」一樣，喺十九世紀、二十世紀初，日本曾經興過用「歷史的假名遣」（日文：歴史的仮名遣），追溯平安時代嘅發音嚟寫日文假名。有人就跟住「shōyu」嘅發音倒推「seiyu」出嚟，然後話「醬油」可以擺落「se」嗰格，但其實「醬油」嘅日文發音從來都係「し」字開頭，唔係「せ」字開頭。

其他調味料
有人話「さ」唔係砂糖而係燒酒（日文：酒(sake)）。酒同糖一樣會添鮮甜味俾啲食材。砂糖同酒之外，味醂亦有類同功效。
「そ」又有人話係「醬汁」（日文：ソース(sōsu)，由英文 sauce 借入日文），用法同麵豉類似，都係起鑊之後先加入碟餸一齊食嘅。

粵譯
「さしすせそ」粵文譯做「開門五件事」，係同唐餐嘅開門七件事類比。開門七件事包攬煮嘢食所有重要嘅消耗品，所以包埋柴、米、油、茶；但開門五件事集中講調味料，所以冇咗柴米油茶但加咗日本菜常用過唐餐嘅砂糖同味噌。
開閂掣

開閂掣（英文：switch），簡稱開閂，又叫開關掣、開關，係指可以控制電流通唔通過到電路嘅電子元件。

邏輯同分類
理想化嘅單隻開關掣有兩種輸入狀態，即常態（0）同受激態（1）；同時輸出亦都有兩種，即斷路（開路，「0」）同通路（閉埋，「1」）。根據輸入輸出搭配嘅唔同，可以分成常開掣同常閉掣：
一個開關掣配幾條輸出線，可以揀某條線通，放其他線斷；幾迾開關掣又可以連埋，構成一輸入多輸出嘅掣陣迾。

物理實現
最簡單嘅電路開關掣，個物理形式係由兩粒導電嘅觸點同埋必要嘅引線、外部接點、支撐嘢、絕緣層等等組成。啲觸點互相掂到嗰陣時就通路，冇掂到就斷路。常開嘅話，未激嗰陣兩粒觸點就閬開，常閉嘅話兩粒觸點就衲埋。邇種開關掣有一種比較常見嘅機械形式係鍘刀掣：佢個鍘刀形嘅導體一便衲住一個支點，喺一定角度內旋轉得；刀頂褦有一粒觸點（又或者把刀本身就作為觸點），同底座個觸點衲埋就通路。呢種鍘刀掣都係電路圖裏便開閂掣符號嘅來源。觸點掣仲可以有好多變體，譬如順磁性嘅導體（譬如鐵片）做成嘅磁簧管、依靠電磁感應細電流電路加順磁體控制大電流開關嘅電磁繼電器等等。
雖然結構簡單，觸點掣都有好多機械限制。第一，啲觸點易受磨折、氧化等影響導致接觸不良；第二，啲觸點之間純粹靠空氣等等作為絕緣嘢、喺高壓電或者濕電嘅場合之下好容易捱擊穿、導致短路故障；第三，喺啲觸點互相掂到嘅嗰陣、由於支撐機構啲材料嘅彈性而令到短時間之內啲觸點互相重複掂唨好幾下嘅現象，個輸出就會短時間快速切換好多次，跟住令到後續電路出錯（譬如倚賴跳變沿計數嘅計數器計多唨幾次）。所以喺單純嘅觸點掣之外，仲有好多非純粹機械式、又或者直程非機械嘅開關掣用於一啲特別嘅場合，譬如光電開關、壓電開關、Hall開關、三極管開關等等。
開閂陳述式

開閂陳述式（switch statement）喺編程上係指會攞某個特定變數嘅數值同一柞預先講好咗嘅常數嘅數值比較，再選擇同個特定變數吻合嗰個常數，做嗰個常數後面掕住嗰柞碼。喺多數程式語言入面，段碼仲會掕住一個 ELSE，表示「如果嗰個變數唔吻合任何一個常數嘅值，要行嘅碼」。原則上，開關陳述式係不必要嘅，因為一個開關陳述式可以寫做一個有大量 ELSE IF 嵌套在內嘅條件陳述式，但一般認為，開關陳述式喺要應對好多個個案嗰陣會清潔簡潔啲，而當個案數量多起上嚟，可以用尋找表（lookup table）嘅技術。
開間咖啡店

《開間咖啡店》（英文：Mui's Cafe）係香港奇妙電視有限公司製作嘅資訊節目，由盧頌恩、李綺雯同黎紀君主持。節目主持諗住一齊開咖啡店，會去到香港唔同咖啡店學煮咖啡，又會教整甜品同小食。
節目有兩輯：第一輯由2020年9月20號到11月22號，逢禮拜日 22:30-23:00，喺香港開電視首播；第二輯由2022年1月8號開始，逢禮拜六 21:30-22:00，喺香港開電視首播。
鈴木政一

鈴木政一（1955年1月1號—）係退役日本足球員，教練，執教過磐田山葉。
鈴木政江

鈴木政江（1957年1月21號—）係日本足球員，踢守門員，曾經喺1984～1991年間為日本女子足球代表隊出場45次。佢代表日本參加過1991年FIFA女子世界盃。
鈴木敬之

鈴木敬之（1973年10月4號—）係日本足球員，司職守門員，效力過FC東京。
鈴木智也

鈴木智也（2000年8月19號—）係日本足球員，打後衞位置，效力FC東京。
鈴木智子

鈴木智子（1982年1月26號—）係日本足球員，踢前鋒，曾經喺2003～2005年間為日本女子足球代表隊出場3次，入咗2球。
鈴木智幸

鈴木智幸（1985年12月20號—）係日本足球員，司職守門員，效力松本山雅。
鈴木拳士郎

鈴木拳士郎（1996年3月20號—）係日本足球員，打中場位置，效力讚岐卡馬達馬尼。
鈴木智樹

鈴木智樹（1985年6月8號—）係日本足球員，司職中場，效力過札幌岡薩多。
鈴木春信

鈴木春信（日文：鈴木 春信／すずき はるのぶ Suzuki Harunobu，1724年—1770年7月7號）係日本江戶時代中期嘅一位浮世繪畫家。
許碧姬

許碧姬（粵拼：heoi2 bik1 gei1，Bobo Hoi，1931年1月23號—）係香港特約演員，本來響亞洲電視客串拍劇，1991年開始到無綫電視客串拍劇，主要係做執垃圾阿婆同埋慈祥老婆婆嘅角色，係有一定資歷嘅綠葉演員，特色係識得講流利嘅潮汕話。比較出名嘅演出包括2009年《巾幗梟雄》嘅梁四（四婆），同埋2010年《巾幗梟雄之義海豪情》嘅骨嫲。近年亦有演出ViuTV電視劇。

演出
呢個表唔完整，歡迎加料。
許祥光

許祥光（1799年—1854年）係大清官員，進士出身，廣東番禺人。
道光十二年，中進士。咸豐二年十二月三十（1853年2月7號），由廣西桂平梧鬱道道員升做廣西按察使。咸豐四年（1854年），八月罷。佢帶頭捐六萬両白銀對抗英國，之幫手籌錢起九龍城寨。
許率智

許率智，係大韓民國嘅一個女藝人同埋歌手。
許珮榆

許珮榆（Diva Hui，1990年12月30號—），前名許佩榆，係香港女模特兒同演員，2016年參選viuTV選美節目《美選D.n.A》，入圍十二強。

簡歷
許珮榆香港出世，阿爺係葡萄牙人，婆婆係新疆人，所以佢各有四分一葡萄牙同新疆嘅混血。
許珮榆2009年拍無綫電視青春劇《南華夢飛翔》後，簽約施念慈旗下Jacso入娛樂圈。2013年，許珮榆出寫真集《華麗美少女》，同年開始拍電影。
許珮榆2016年參選viuTV選美節目《美選D.n.A》，被編入「天使組」，入圍十二強，但選十強期間被淘汰，重輸埋復活賽。
許瑜真

許瑜真（1980年—），臺灣雲林人，中華民國網絡從業員，中文維基百科早期管理員。

生平
臺灣出世，高中讀臺中女中，之後入讀國立臺灣海洋大學，2003年喺長庚大學基礎醫學研究所攞到病毒學碩士學位。2004年加入維基百科，2006年1月3號成為中文維基百科嘅管理員。2006年，做緊臺灣中央研究院資訊科學研究所研究助理嘅許瑜真，負責接待第一次訪問臺灣嘅維基百科創辦人吉米·威爾士，威爾斯邀請佢加入Wikia。許瑜真喺Wikia負責華人區嘅社群聯絡，係亞洲區第一位員工。2006-2007年間，許瑜真同聯合報法務專員鄧傑同埋中研院資訊所同仁劉自強、姜天戩、黃筱如一齊籌辦臺北2007維基年會，許瑜真做志願工作者輔導長，負責志願工作者招募同埋統籌贊助。後嚟許瑜真從事軟件測試工作，做咗臺灣數位文化協會常務監事，同埋加入威奈信息科技（上海）有限公司負責互聯網營銷。
許留山

許留山係香港甜品舖，1960年代初由許慈玉以佢阿爸個名許留山創立。佢本來係賣開涼茶同龜苓膏，1990年代推出生果甜品同首創西米撈大受歡迎，所以轉型賣甜品。
喺油塘大本型嘅最後一間許留山分店喺2021年11月結業。
許瑋甯

許瑋甯（Ann Hsu，1984年8月7號—）係臺灣一演員、模特兒，係台美混血兒，華岡藝校戲劇科畢業、中國文化大學中國戲劇學系（2007年畢業），係凱渥模特兒經紀公司旗下模特兒。
長沙下村籃球場

長沙下村籃球場，香港公園之一，遊樂場之一，喺大嶼山長沙下村，英文叫Lower Cheung Sha Village Basketball Court。行政上歸離島區。設施有籃球場，歸康樂及文化事務署管。
長沙市稻田中學

長沙市稻田中學（英文：Daotian Middle School）係湖南省長沙市一間中學，1909年創立。而家嘅校舍喺湖南省長沙市雨花區砂子塘路121號。源自1909年喺長沙市創校嘅湖南省立女子師範學堂。
長沙市第二十一中學一共有4000名學生。
長沙市第二十一中學

長沙市第二十一中學（英文：No.21 Middle School of Changsha）係湖南省長沙市一間中學，1957年創立。而家嘅校舍喺湖南省長沙市雨花區韶山中路610號。呢間學校喺體育等課外活動都有傑出嘅表現。
長沙市第二十一中學一共有3000名學生。
長沙灣工廠大廈

長沙灣工廠大廈（英文：Cheung Sha Wan Factory Estate）係香港頭一批徙置工廠大廈，喺長沙灣道同埋東京街交界，1960年到1965年間起好，1973年開始由香港房屋委員會管理，2006年拆咗。部分原址做咗元州邨一部份，剩低嘅就起咗中華基督教會協和小學（長沙灣）同埋聖公會聖多馬小學。
長沙灣海濱花園

長沙灣海濱花園（英文：Cheung Sha Wan Promenade），係香港公園同遊樂場之一，喺長沙灣荔盈街，行政上歸深水埗區。設施有海濱花園。
長沙灣海濱花園喺2023年7月14號全面開放。
長沙灣

長沙灣（粵拼：coeng4 saa1 waan1*4；英文：Cheung Sha Wan），係香港新九龍嘅一個地方，西面係荔枝角，東南面係深水埗，北面全部係山。長沙灣原本一個長形嘅海灣，家下就填海填成一塊大地方。裏面無論工業，商業同住宅都有。住宅有公屋、唐樓、洋樓、私人屋苑。工業有唔同工廠大廈，亦都有船廠。商業以衫褲批發為主，寫字樓方便就唔係咁多，多數係工廠大廈轉成。長沙灣有唔同食品嘅批發市場，供應全香港。所以，長沙灣可以話係包羅萬有嘅社區。
長沙灣對出就係昂船洲，家下已經連成一體。

史
因為發現左李鄭屋東漢墓，所以歷史學家例如蕭國健，判斷東漢嗰陣時呢度已經有人住。
舒懋官編嘅重修新安縣志（清代嘉慶二十四年刊行），裏面就有提到長沙灣係一條村，係『官富司管屬村庄』，又另一節又有提係『官富司管屬客籍村庄』，所以可能係本地人同客家人都有嘅村，曾經係鄧氏地。長沙灣原本係一個大海灣，係漁民聚居地。原海灣西起海角荔枝角，東接另一個海角深水埗，海邊散住唔少村。家下同荔枝角分界喺蝴蝶谷道。經過好多次填海，長沙灣已經見唔到海灣，村落亦都消失。取而代之係舊樓，公共屋村，工廠大廈等。原本海岸綫約莫喺家下青山道。

地方
長沙灣近青山道一帶，主要係舊式嘅私人樓，同埋幾過大型公共屋邨，好似蘇屋邨、李鄭屋邨。而長沙灣道，一帶，西面係工廠區同長沙灣廣場，中間係公共屋邨元州邨，麗閣邨，而東面係已經拆咗嘅工廠大廈。再出荔枝角道，西面係新私人屋苑，中間係批發市場。

街道
呢區主要街道有長沙灣道、青山道、元州街、荔枝角道、東京街、興華街、福榮街、福華街、祥發街、保安道同順寧道等等。

交通
呢頭交通都幾方便下，有港鐵荃灣綫經過長沙灣道地底，設有長沙灣站同埋荔枝角站（「荔枝角站」唔係真正嘅荔枝角，其實仲係長沙灣工業區）。而長沙灣填海區個頭就有南昌站，嗰個站可以搭港鐵西鐵綫同埋東涌綫。
長沙灣天主教英文中學

長沙灣天主教英文中學（英文：Cheung Sha Wan Catholic Secondary School，簡稱CSWCSS或者長天／舊稱長記）係香港一間天主教資助男子英文中學，響深水埗區長沙灣福榮街533號，辨學團體係天主教香港教區，校訓係自強不息（英文：Self-Strengthening and Continuous Improvement）。同聖方濟愛德小學有聯繫。

長跑文化
呢間學校有一條長285米嘅跑道圍繞住校舍，有響體育堂跑圈嘅習慣，而每年嘅體育堂考試就係環校跑，響每年11月同埋5月進行。
另一個年度活動係越野賽。每年嘅秋季，學生會會安排全體學生喺金山郊野公園參加越野賽。賽道主要係圍繞水塘嘅山路，大概長6公里。優勝嘅學生可以被推薦進入越野賽校隊參加集訓，同埋代表學校參加長跑比賽。2012年11月23號，學校首次因為大雨而取消比賽；2018年11月2號，因熱帶氣旋玉兔吹襲而將比賽延到2019年1月4號搞。
呢間學校亦都多次喺港九區第一組學界越野賽同埋多個長跑比賽中攞到好成績。
長沙灣廣場

長沙灣廣場（英文：Cheung Sha Wan Plaza）係香港九龍長沙灣一座商場兼寫字樓，嚮長沙灣道833號，由香港上市地產發展商麗新集團起。
地下係港鐵荔枝角站A出口同埋長沙灣巴士總站，樓上有一個商場兼兩期寫字樓大廈，商場租戶包括恒生銀行、路政署、陶源酒家、長沙灣時裝批發廣場。
長沙灣廣場3期嚮長沙灣道789號，而家係播道會恩福堂恩福中心，樓高19層，2004年5月啟用。
路加福音

《路加福音》（希臘文：Κατά Λουκάν）係《新約聖經》四福音書之一，呢本福音書記述咗耶穌一生嘅生活，詳細記載咗佢嘅降生、工作、受難同復活等相關事蹟，以耶穌升天作結。路加福音係四卷福音中對耶穌出生前同耶穌細個嘅生活描述最詳細嘅一卷。

簡介
作者︰路加
日期︰58年
地點︰該撒利亞
對象︰提阿非羅
路加福音話畀讀者知耶穌係上帝應許賜畀以色列人嘅拯救者，亦係全人類嘅救主。路加記載「主之靈臨到耶穌，要佢向貧窮人傳福音」，呢卷福音充滿人類各種需要嘅關懷。重有，呢卷書處處表現喜樂嘅氣氛，特別喺頭幾章關於耶穌嘅降生，同最後關於佢升天嘅報導。關於耶穌升天之後基督教信仰嘅傳播同擴展，呢卷書嘅作者喺使徒行傳有詳細嘅記述。
伯利恆野地天使嘅歌聲，牧羊人朝拜聖嬰，耶穌細個喺聖殿嗰度，好撒瑪利亞人同仁慈阿爸嘅故事等，淨係呢卷福音書先有。呢卷書特別注重禱告、聖靈、婦女對耶穌嘅工作嘅協助，上帝赦罪嘅恩典。

引句
《路加福音》第六章其中一截嘅新國際版：
Luke 6:37 "Do not judge, and you will not be judged. Do not condemn, and you will not be condemned. Forgive, and you will be forgiven."
粵譯：「切勿評斷人，上帝就唔會評斷你；切勿定人罪，上帝就唔會定你罪；饒恕人，上帝就會饒恕你哋。」
路啟三世

路啟三世（Lucius III，又譯路爵三世，1097年—1185年11月25號）係羅馬天主教第171任教宗，1181年到1185年在位。
路家敏

路家敏（Queenie Lo Ka-Man，亦有寫路嘉敏，1970年4月24號—）係香港童星，以演《小時候》出名，後生時主持過《少年警訊》，現為香港公務員，任職入境處。

童星
一九七六年，無綫電視拍《小太陽》。公開招考時揀咗路家敏。其後香港電台出演《小時候》，與另一童星王書麒合演，因而家傳戶曉，更唱咗主題曲《小時候》，一直流傳至今。
佢亦拍過片，一九八〇年演過《錫晒你》同一九八一年演過《忌廉溝鮮奶》。
路家敏主持香港電台有兒童節目《快活谷》。
路家敏亦曾出過唱片，如《道理真巧妙》。

後生
路家敏後生做過《少年警訊》主持。
路

2019 年喺澳門氹仔影到嘅一幅相，現實嘅街同路好多時都唔係直線。
路與道，由甲處通去乙處，供人行，或車馬等行，行綫穏定，可以反覆來回。甚至鋪靚，防風雨沖散，草木侵道，亦方便行走。古代有名，多數都叫道，如馳道、驛道，近代相反，多數叫路，如公路、馬路。亦有合稱道路。
今下道與路，以汽車為主，按行速闊窄亦有分級。當然亦有專門行人，行單車，或者騎馬嘅路。由於地勢唔同，山水阻隔，或者安全，交通暢順等，會起橋、隧道等。
山地來講，人可以行梯，馬亦行到。而汽車，就唔行得太斜，故此山地車路，都要起得份外兜轉，以減斜度。
亦有道路，近代專門，如鐵路或鐵道，鋪鐵軌行車。或水上行舟，水面窄，多船行，叫水道或水路，又或者航道。

名
道字金文，行字中間夾首夾止。行原指十字街口。道，引伸做所行之綫。
路字金文，足與各，「各」有「入」同「到」之意。路，引伸做行到某處。
所以兩者互通，終指行綫。有時合稱道路。
徑，車行唔到嘅路，人馬等可以通行。
英文road，出自古英文rād，馬背上之旅程。與騎馬ride同源。所以繙做馬路。[未記出處或冇根據]如今多指車路。
路口

路口係指一層過嘅馬路交匯埋一齊，車流少可以靠司機自律細路讓大路，車流多嘅話就需要用到紅綠燈指揮交通。
路啟二世

路啟二世（Lucius II，—1145年2月15號）係羅馬天主教第166任教宗，1144年到1145年在位。
路壆

路壆（英文：Embankment），係用泥土或者石塊築起嘅牆、堤或者土堆，用嚟擋住水或者托住路。公路或鐵路、運河起喺築起嘅高堤上，以避免線路水平面隨地形改變。
路壆通常用防水、唔透氣、非多孔嘅材料建設，去避免含水、透水。
遊車河

遊車河（Cruising），又叫兜風，係種休閒活動，揸住架車四周圍去（無論係司機定係乘客都算）。
遊船河

遊船河，即係坐嚮隻船上面周圍遊。對船主同搞手嚟講就係一盤生意。形式好多，包括本地遊、觀光團、釣墨魚、遊艇出租同渡輪服務套餐。
遊行

遊行係種示威方式，群眾先集合喺一笪地方，再行到另一笪地方，沿途舉起標語同嗌口號。
遊馬將也

遊馬將也（1993年6月4號—）係日本足球員，司職前鋒，效力秋田藍閃電。
遊牧民族

遊牧民族係古時一啲族群嘅特徵，佢哋無固定住嘅地方，邊度資源多就搬去邊度住。隨住社會發展，遊牧民族已經逐漸消失。
遊艇會

遊艇會（Yacht club）係同遊艇相關嘅體育會，設喺海邊或者湖邊，可以停泊好多遊艇。
遊走世界天與地

《遊走世界天與地》（英文：Across Borders）係香港無綫電視嘅遊埠節目，由黃翠如主持，由2022年11月21號到11月30號禮拜一到三22:30到23:05喺翡翠台播出。節目主持會遊覽瑞士、敘利亞、摩納哥同摩爾多瓦。
遊蛇

遊蛇即係遊蛇科（Colubridae），係有鱗目蛇亞目嘅一個科，下面有8個亞科249個屬。
邢瑜

邢瑜（1996年1月8號—）係中國足球員，重慶人，司職守門員。
邢愛英

邢愛英（1989年8月2號—）係星架坡女子羽毛球員。
邢氏

邢，姓氏之一。
起源有三。
姬姓，周公旦之子邢朋叔，受封於邢國，邢亡國，子孫以國為氏。
姬姓，晉國公族大夫韓宣子，封於邢邑，後人以吧為氏。
胡人改姓邢。
北魏氐族人
大清滿洲八旗性佳氏、錫爾德特氏、蒙古族希日朱德氏。